text: Politiet gør stor narkofangst 
  23 august 2019 kl. 18.05
  Politi- og Toldgruppen ved den dansk-tyske grænse har gjort en stor narkofangst. 36-årig, ungarsk mand er anholdt. 
  En 36-årige ungarsk mand er anholdt og sigtet, da han forsøgte at smule 120.000 rivotril-tabletter ind i Danmark.
  - Det er sindsygt mange tabletter, siger Nicolai Hølmkjær, vagtchef hos Syd- og Sønderjyllands Politi.
  Det var onsdag aften, at Politi- og Toldgruppen gjorde den store fangst ved grænseovergangen i Frøslev.
  
  Tabletter gemt i skjult rum
  Den 36-årige kørte i en VW Caddy med ungarske nummerplader, og det var dén Politi- og Toldgruppen fik mistanke til, da manden var på vej ind i Danmark, bekræfter Syd- og Sønderjyllands Politi.
  Bilen kom til kontrol, og i et skjult rum i varebilen blev der fundet 22 kasser med rivotril-tabletter. Manden blev derfor anholdt med det samme.
  Rivotril-tabletter er et smertestillende middel, der kan bruges til at behandle epilepsi.
  Ved Retten i Sønderborg blev den 36-årige ungarsk mand torsdag ved et lukket grundlovsforhør varetægtsfængslet i fire uger. Manden erkender sigtelsen.
  